ms ms ms pl id hu su id id de it id id en id id ms id id nl id ms ms ms id id id id ms ms id id id ms ms id id ms id ms id id id ms it id ms id ms ms id fr id id id ca es es ne id id en ru id id ms ms id id fr id id id es en ms ms en ms en sv sv en en ja en en en en en sv fr de de fr fr fr sv en fr en ja fr de fr es nb fr de en en sv de de fr en fr en fr fi id en id id en eo ko id ms id ms eu ms hu hu en en ms eu id id jv nl ms ms eo en en hu hu en eo ms id id en es id id en ms id id en en en id id en ms id id ms id id id ms en ms en en en ms en en ms en en ms en en en ms pt en id ms en en en en en en
Hidayah di Colombia | Pusat Kefahaman Islam AKI
WALAUPUN Colombia cukup terkenal sebagai negara yang diulit penjenayah narkotik dengan kewujudan kartel dadah yang besar sehingga memburukkan keadaan negara Amerika Selatan itu, namun masih ada warga Muslim yang berusaha menunaikan tanggungjawab ibadah, muamalat serta usaha dakwah.
Islam mula bertapak di Colombia pada akhir abad ke-19 dengan kedatangan imigran dari negara Asia Barat disusuli imigran Asia Selatan. Kini lebih ramai masyarakat tempatan berminat mendalami agama Islam hingga melahirkan komuniti Muslim yang menggunakan bahasa Sepanyol sebagai bahasa pengantar.
Tiga perkara mendorong keadaan itu iaitu konflik di negara Asia Barat, kejatuhan Empayar Uthmaniyah dan penghijrahan warga Palestin selepas perang dunia kedua dan tertubuhnya negara Israel pada 1948 serta warga Lubnan sekitar 1960-an.
Mereka berhijrah disebabkan peperangan terjadi di Asia Barat dan ingin mencari kehidupan yang lebih baik lagi. Kebanyakan imigran Muslim generasi pertama lebih taat mengamalkan Islam berbanding generasi kedua dan ketiga. Muslim generasi pertama masih boleh berkomunikasi dalam bahasa Arab.
Tulisan Diego Castellanos berjudul Islam in Colombia: Between Assimilation and Exclusion, menjelaskan kehidupan Muslim di Colombia sangat kompleks kerana budaya masyarakat tempatan masih kuat dan menolak asimilasi dengan masyarakat Islam.
Bagaimanapun, terdapat beberapa organisasi Islam di negara itu termasuk pusat Islam di San Andres, Bogota, Guajira, Narino, dan Santa Marta. Wujud juga sekolah rendah dan sekolah menengah agama di Bogota dan Maicao.
Maicao mempunyai masjid ketiga terbesar di benua Amerika Selatan, iaitu Masjid Omar Ibn Al-Khattab. Pentadbiran masjid di Colombia kebanyakannya diuruskan oleh warga imigran Arab dari Syria, Lubnan dan Palestin.
Pertambahan jumlah warga Muslim Colombia menimbulkan pelbagai reaksi sejak beberapa tahun lalu dan walaupun terdengar suara kecaman daripada pihak tertentu, namun ia tidak menjejaskan bilangan yang kian tertarik kepada Islam dan menganut agama suci ini.
Menurut kertas kerja oleh penyelidik di Florida International University, Diego Castellanos, orang Islam yang mula-mula tiba ke Colombia adalah imigran Arab yang meloloskan diri daripada ketegangan politik Empayar Othmaniah pada akhir abad ke-19.
Sejak itu komuniti Muslim menyusuri fasa pertumbuhan dengan kedatangan lebih ramai umat Islam dari pelbagai negara pada tahun 1960 dan 70an, menjadikan Colombia terutama di sepanjang pesisir pantai Caribbean jelas tampak pengaruh Arab serta budaya kehidupan warga setempat.
Masjid Abou Bakr al-Siddiq di Bogota dan Masjid Omar al-Khattab di Maicao yang dibina lebih dua dekad lalu di bandar raya utara di Maicao adalah bukti kepada perkembangan pesat Islam yang terus diterima masyarakat di negara berkenaan.
Menurut Castellanos, minat warga tempatan untuk mengenali, memahami serta mendalami Islam bermula secara perlahan pada 1980-an tetapi semakin bersemarak di akhir 1990-an. Statistik menunjukkan peningkatan rakyat Colombia memeluk Islam.
Berdasarkan maklumat, antara sebab mereka tertarik untuk memeluk Islam kerana Islam menawarkan jalan terbaik ke arah pencerahan kerohanian serta gaya hidup sihat yang berbeza daripada ajaran agama Kristian Colombia tradisional.
Kemasukan orang Colombia kepada Islam dengan angka yang agak ramai seolah-olah seperti cerita dongeng, tetapi itulah hakikatnya kerana walaupun kebanyakan usaha dakwah lebih menjurus kepada masyarakat Islam, ramai bukan Islam yang tertarik kepada Islam dan mengucapkan syahadah.
Sikap toleransi tarik minat bukan Islam
Berbeza orang kulit putih Amerika Syarikat (AS) yang skeptikal terhadap orang Islam akibat mainan politik sesetengah pihak yang menguar-uarkan Islam sebagai agama teroris, masyarakat Colombia seolah-olah tidak ambil pusing dengan pengaruh media AS yang cuba memperlekehkan orang Islam.
Sejarah hitam hubungan AS dengan Colombia juga antara penyebab warga Colombia tidak berapa gemarkan pengaruh AS. Apa juga yang didakyahkan AS, ditolak mentah-mentah. Kemarahan mereka masih belum reda akibat tindakan dikatakan sengaja dimainkan ketika menghalalkan penangkapan Pablo Escobar.
Walaupun Pablo Escobar, raja kartel dadah Colombia dibenci oleh pihak kerajaan Colombia apatah lagi pentadbiran AS, sumbangan bakti bak gelagat Robin Hood ketika hayatnya telah menyebabkan orang miskin pedalaman Colombia mencintainya.
Rombongan Malaysia turut menjalankan usaha dakwah di bandar raya di mana Escobar terbunuh, iaitu di Medellin, wilayah terpencil yang bakal dihujani pelaburan dan pembangunan.
Menurut Colombia Report yang membuat liputan mengenai masyarakat Islam di negara itu, mereka amat menghormati dan bertoleransi terhadap budaya masyarakat lain. Mereka tidak berniat mengubah, apa lagi mempengaruhi penduduk tempatan memeluk Islam.
Memetik kata-kata Imam Masjid Medellin (Pusat Islam Medelline), Ahmed Dasuki, dalam wawancara oleh Colombia Report, mereka yang berminat kepada Islam mencari sendiri agama sehingga hidayah mempertemukan mereka dengan Islam.
“Jika ada yang ingin memeluk Islam, itu baik, Jika anda tidak ingin, pun itu tidak mengapa. Masjid ini mengalu-alu kunjungan siapa juga yang ingin bertandang banyak kali pun tidak menjadi persoalan.
Kita boleh menunjuk ajar tradisi Islam kepada orang yang berminat mempelajarinya,” katanya.
Islam diasaskan dengan dialog, tanpa paksaan dan saling menghormati. Menurut Dasuki, sungguhpun meminum arak itu dilarang kepada komuniti Islam, namun Muslim tidak seharusnya menghalang warga bukan Muslim untuk meminumnya.
Secara lumrahnya, agak susah menjalani kehidupan seharian secara Islam di tengah-tengah masyarakat yang kebanyakannya Kristian, terutama dalam mendidik anak. Jurang perbezaan antara golongan muda dan tua memang ketara kerana warga muda mudah dipengaruhi gejala songsang.
Menurut Dasuki, tidak dinafikan sukar untuk mengawal kehidupan apabila sentiasa berdepan dengan kehidupan masyarakat yang bebas, kewujudan kelab hiburan, tingkah laku tidak bermoral dan ‘cinta percuma’ yang tidak dibenarkan dalam Islam.
Pengakuan daripada saudara baharu, Saidah Paola Duque Correa, yang dilahirkan di Bucaramanga tetapi sebahagian besar umurnya beliau tinggal di Valledupar, beliau adalah penganut Kristian, tetapi tidak pernah mengamalkan ajaran agama itu.
Menurut pelajar Universidad de Santander (UDES -Colombia) yang mengambil bidang bakteriologi itu, beliau mula berjinak-jinak mempelajari Islam pada 2004 kerana ingin mempelajari budaya Arab, bersua dengan orang Arab dan mendalami khat atau kaligrafi Arab.
“Namun minat saya bertukar kepada lebih spiritual dan tidak semena-mena saya berkenalan rapat dengan Islam menerusi internet. Satu hari pada tahun 2004, saya menghantar mesej di laman Islam menyatakan kecenderungan untuk mempelajari Islam.
“Selang beberapa hari, saya menerima e-mel yang bertanya: Adakah anda berminat memperoleh buku mengenai Islam dalam bahasa Sepanyol oleh seorang bernama Mostafa Mohye Mossad dari Mesir. Saya agak teruja, namun berasa curiga juga kerana tidak lazim orang menawarkan buku dengan percuma,” katanya.
Selepas dua bulan, beliau menerima buku mengenai Islam dan mula mempelajari Islam daripada Mohye. Hanya pada Ramadan 2007 bersama seorang teman, Aisha, mereka mengisytiharkan keislaman di Masjid Maicao.
“Selepas itu, saya menelefon ayah memberitahu perkara itu dan beliau menyambutnya dengan mengucapkan tahniah.
Cuma ibu saya sedikit bingung dan saya berdoa mereka diberikan hidayah oleh Allah SWT,” katanya.
Pada tahun 70-an, penghijrahan orang Lubnan ke Colombia menjadikan mereka komuniti Islam yang besar pada ketika itu dan melihat penubuhan institusi Islam di Bogota, Maicao dan Buenaventura. Kini kehadiran Islam lebih terlihat apabila terdapat masyarakat Islam di hampir setiap bandar penting di Colombia.
Sepanjang proses perkembangan Islam berlaku, masyarakat tempatan melalui perubahan dalam komposisi dengan kehadiran pendatang Muslim dari pelbagai negara (Asia, Afrika dan Eropah) selepas kumpulan dominan dari negara Arab. Walaupun masih dalam kategori minoriti, penambahan jumlah orang Islam ibarat fenomena.
Masyarakat Islam semakin dapat menyesuaikan diri dengan warga tempatan dan tuntutan negara. Malah, mereka bersedia untuk hidup bermasyarakat dengan mengamalkan sikap toleransi serta pembabitan dalam aktiviti antara agama. Islam telah memperkayakan kehidupan beragama Colombia yang sememangnya sudah agak kompleks.
Filed under Fokus Isu
← Islam mula ‘tawan’ Amerika Latin
Semangat warga Medellin dalami Islam →
Tinggalkan Jawapan Batal balasan
Masukkan komen anda disini...
Masukkan butiran anda dibawah atau klik ikon untuk log masuk akaun:
E-mel (wajib) (Alamat emel tidak ditayangkan umum)
Anda sedang menulis komen melalui akaun WordPress.com anda. ( Log Out /  Tukar )
Anda sedang menulis komen melalui akaun Twitter anda. ( Log Out /  Tukar )
Anda sedang menulis komen melalui akaun Facebook anda. ( Log Out /  Tukar )
Maklumkan komen balas melalui emel.
Maklumkan kiriman baru melalui email.
« Jan   Mac »
Fardhu 'Ain & Iqra'
Arkib Bulanan Pilih Bulan September 2022 Ogos 2022 Julai 2022 Jun 2022 Mei 2022 April 2022 Mac 2022 Februari 2022 Januari 2022 Disember 2021 November 2021 Oktober 2021 September 2021 Ogos 2021 Julai 2021 Jun 2021 Mei 2021 April 2021 Mac 2021 Februari 2021 Januari 2021 Disember 2020 November 2020 Oktober 2020 September 2020 Ogos 2020 Julai 2020 Jun 2020 Mei 2020 April 2020 Mac 2020 Februari 2020 Januari 2020 Disember 2019 November 2019 Oktober 2019 Julai 2019 Jun 2019 Mei 2019 April 2019 Mac 2019 Februari 2019 Januari 2019 Disember 2018 November 2018 Oktober 2018 September 2018 Ogos 2018 Jun 2018 Mei 2018 April 2018 Mac 2018 Februari 2018 Januari 2018 Disember 2017 November 2017 Oktober 2017 September 2017 Ogos 2017 Mei 2017 April 2017 Mac 2017 Disember 2016 November 2016 Oktober 2016 Julai 2016 Jun 2016 Mei 2016 April 2016 Mac 2016 Februari 2016 Januari 2016 Disember 2015 November 2015 Oktober 2015 September 2015 Ogos 2015 Julai 2015 Jun 2015 Mei 2015 April 2015 Mac 2015 Februari 2015 Januari 2015 Disember 2014 November 2014 Oktober 2014 September 2014 Ogos 2014 Julai 2014 Jun 2014 Mei 2014 April 2014 Mac 2014 Februari 2014 Januari 2014 Disember 2013 November 2013 Oktober 2013 September 2013 Ogos 2013 Julai 2013 Jun 2013 Mei 2013 April 2013 Mac 2013 Februari 2013 Januari 2013 Disember 2012 November 2012 Oktober 2012 September 2012 Ogos 2012 Julai 2012 Jun 2012 Mei 2012 April 2012 Mac 2012 Februari 2012 Januari 2012 Disember 2011 November 2011 Oktober 2011 September 2011 Ogos 2011 Julai 2011 Jun 2011 Mei 2011 April 2011 Mac 2011 Februari 2011 Januari 2011 Disember 2010 November 2010 Oktober 2010 September 2010 Ogos 2010 Julai 2010 Jun 2010 Mei 2010 April 2010 Mac 2010 Februari 2010 Januari 2010 Disember 2009 November 2009 Oktober 2009 September 2009 Ogos 2009 Julai 2009 Jun 2009 Mei 2009 April 2009 Mac 2009 Februari 2009 Januari 2009 Disember 2008 November 2008 Oktober 2008 September 2008 Ogos 2008 Julai 2008 Jun 2008 Mei 2008
Web & Blog Pilihan
Pusat Kefahaman Islam AKI
Pusat Pembangunan Pondok Berhad
Ijtimak Pondok SeMalaysia pada 1 Oktober 2022 ini aki2004.wordpress.com/2022/09/21/ijt… 1 week ago
Berhelah halalkan yang haram adalah dosa atas dosa aki2004.wordpress.com/2022/09/16/ber… 2 weeks ago
Rakyat lapar, Sayyidina Umar turut merasainya aki2004.wordpress.com/2022/09/14/rak… 2 weeks ago
Kefahaman agama bukan boleh diperoleh dari ‘hearsay’ aki2004.wordpress.com/2022/09/12/kef… 3 weeks ago
Kita ibarat dipisah oleh Dinding cermin aki2004.wordpress.com/2022/09/10/kit… 3 weeks ago
Khutbah Jumaat hari ini : Islam DiPilih Jahiliah DiSisih Kemenangan DiRaih
Himpunan Khutbah Maulidurrasul s.a.w
Khutbah Jumaat : Sofar DiRai Syariat DiHayati Umat DiBerkati
Ijtimak Pondok SeMalaysia pada 1 Oktober 2022 ini
Derma untuk resit pengurangan cukai
Subscribe to Blog via Email
Enter your email address to subscribe to this blog and receive notifications of new posts by email.
Join 59,727 other followers
Pusat Kefahaman Islam AKI · Aktiviti Motivasi dan Pembinaan Insan
Create a free website or blog at WordPress.com.
Pusat Kefahaman Islam AKI
Join 59,727 other followers
Already have a WordPress.com account? Log in now.
Pusat Kefahaman Islam AKI